stanford-oval/wikipedia huggingface dataset:
קורט מנדל

ערך זה עוסק בבוטנאי ישראלי. אם התכוונתם לנוירולוג גרמני, ראו .
אין תמונה חופשית
קוּרְט מֶנדֶל (Kurt Mendel;‏ 11 בנובמבר 1903, המבורג, גרמניה – 1997, רעננה) היה בוטנאי ישראלי וחוקר בעל שם בתחום ההדרים. פרופסור להורטיקולטורה באוניברסיטה העברית בירושלים.
מנדל נולד בהמבורג שבגרמניה. בנעוריו הצטרף לתנועת "בלאו וייס", ומשנת 1926 היה חבר "החלוץ". את לימודיו הגבוהים במקצועות מדעי הטבע (פיזיולוגיה, פתולוגיה וגנטיקה של צמחים, בוטניקה וכימיה) עשה באוניברסיטת המבורג ולאחר מכן למד באוניברסיטת ברסלאו ובשנים 1927–1929 במכון למחקר ולימודי הורטיקולטורה בדאהלם שבברלין (Lehr- und Forschungsanstalt für Gartenbau Berlin-Dahlem), ובו הוכשר כהנדסאי.
בשנת 1930 עלה לארץ ישראל והצטרף לתחנת הניסיונות החקלאית. הוא המשיך בלימודיו באוניברסיטה העברית. בשנת 1942 קיבל תואר מוסמך במדעים, ובשנת 1951 סיים לימודי דוקטורט. עבודת המחקר שערך, בנושא "חקירות בחיוניות ענפי אילנות הדר", זיכתה אותו בפרס ויצמן לשנת 1950.
מנדל התמנה למנהל משתלת ההדרים בתחנת הניסיונות, ובמחקריו עסק בחקר זני הדרים. בין השנים 1953–1968 ניהל את המחלקה לחקר הדרים, ובשנים 1963–1967 ריכז בנוסף לתפקידו את מחלקת המטעים. בשנת 1959 התמנה לסגן התחנה לענייני מחקר, תפקיד בו שימש עד 1964. במקביל עסק מנדל בהוראה, החל ב-1942. בשנת 1956 קודם לדרג מרצה, ובשנת 1965 לדרגת פרופסור חבר. לאחר פרישתו לגמלאות (1968) המשיך ללמד במדרשת רופין, במקווה ישראל והמרכז לשיתוף פעולה בינלאומי.
היה נשוי לסֶנְטָה לבית וייטמן, ואב לנעמי סְמוּליאן (נולדה ב-1934), אמנית המתגוררת ביוסטון שבטקסס.
הערות שוליים

↑  The Hebrew University of Jerusalem. General information, 1972-1973,‏ עמ' 404. (באנגלית)
| --- | --- |
בקרת זהויות :  NLI: 987007265372205171  BnF: cb144761624 (data)  ISNI: 0000 0000 6656 5937  LCCN: no97013143  RERO: 02-A011012058  VIAF: 12531526   WorldCat (עם VIAF): 12531526
ציפי רייבנבך

אין תמונה חופשית
ציפי (ציפורה) רייבנבך היא במאית, מפיקה ותסריטאית של סרטים, בעיקר תיעודיים. סרטיה עוסקים בעיקר בנושאים כאובים בחברה הישראלית: שואה ושכול. כלת פרס שר החינוך והתרבות לבמאים ותסריטאים בתחום הקולנוע לשנת 1996. סרטה ה"בחירה והגורל" נחשב לאחד הסרטים התיעודיים המעוטרים ביותר של יוצר ישראלי, בין הפרסים הבולטים שבהם זכה: יאמאגטה ביפן, שני פרסים בפסטיבל הבינלאומי לקולנוע דוקומנטרי באמסטרדם ופרס בפסטיבל בינלאומי בפריז.
ביוגרפיה

ציפי נולדה בפולין ועלתה ארצה בשנת 1950 עם הוריה ונקלטה בעיר לוד. בין השנים 1966 ל-1969 למדה לתואר B.Sc במתמטיקה שימושית ופיזיקה באוניברסיטת תל אביב. במלחמת יום הכיפורים התאלמנה רייבנבך מבעלה הראשון יצחק, מהנדס כימיה בוגר הטכניון, מ"פ שריון שנפל בקרב על ציר הנפט ברמת הגולן. בשנת 1976 החלה בלימודי קולנוע באוניברסיטת תל אביב אותם סיימה בשנת 1980. ב-1981 למדה מנהל עסקים באוניברסיטת תל אביב. ב-2006 חייתה בברלין במסגרת מלגת התפנות ליוצרים בקולנוע של קרן DAAD. אם לשלושה ילדים וסבתא ל-4 נכדים.
פילמוגרפיה

1976 - "הגן", סרט עלילתי, דקה אחת.
1978 - "קולבים", סרט עלילתי, סיפור רקע על מלחמת ששת הימים, בן 15 דקות.
1981 - "אלמנה+", סרט תיעודי, חשיפה של חמש נשים, כולן אלמנות מלחמת יום כיפור, אמהות לילדים, בנות 30. הבמאית היא אחת מהן. סרט על התמודדות עם הזיכרון והכאב, עם היום יום בצל השכול והחברה הישראלית. בן 105 דקות.
1993 - "הבחירה והגורל", סרט תיעודי העוקב אחר חייהם של הוריה של רייבנבך, ניצולי שואה. הסרט מציג את עקבות ההיסטוריה, שגם בתוך מעטה של שתיקה מסרבת להישכח. בן 118 דקות. אחד הסרטים הדוקומנטריים המעוטרים ביותר שנעשו על ידי יוצר ישראלי.
זוכה:
הפרס הגדול, פרס רוברט ופרנסיס פלהרטי, פסטיבל יאמאגטה, יפן 1995.
פרס בתחרות "רוח החופש" - פסטיבל הקולנוע ירושלים  1993.
פרס הסרט הייחודי (פרס חבר השופטים), פסטיבל ניון 1993.
פרס איגוד היוצרים במולטימדיה (SCAM), פסטיבל סינמה דו ריאל, 1994.
פרס איגוד העיתונאית לסרט הדוקומנטרי הארוך, פסטיבל קרטיי 1994.
פרס הקהל, פסטיבל אמסטרדם, 1994.
הפרס המיוחד של חבר השופטים, פסטיבל אמסטרדם, 1994.
"Top Ten" פסטיבל אמסטרדם, 1996
פרס הסרט הטוב ביותר, פסטיבל נואורו, סרדיניה 2002.
השתתף במסגרת ה"פורום", פסטיבל הסרטים הבינלאומי בברלין, 1994.
כמו כן השתתף בפסטיבל מינכן, לונדון, ליסבון ומוסקבה שאינם תחרותיים.
1998 - "שלוש אחיות", סרט תיעודי העוקב אחר חייהן של אמא של רייבנבך, פרומה שמתאמצת לכתוב את זכרונותיה, ואחיותיה: אסתר הצעירה (70) שעדיין מחפשת את נעוריה ("החיים חלפו ולא הספקתי שום דבר") וקרולה, האחות הבכורה שעדיין שותקת. הן מתמודדות עם חוסר האונים והזעם של הזקנה, הפחד מהמוות ותחושה של החמצה. ברקע, לא מרפה, הטראומה של השואה. 68 דקות.
זוכה:
"הסרט הטוב ביותר ברספציה של השואה", המוזיאון להיסטוריה גרמנית בברלין 2004
פרס קרן תרבות חיפה לעבודה בתהליך 1997.
פרס הצילום, פסטיבל דוקאביב 1999.
השתתף בפסטיבלים: ברלין 1998, סינמה דו ריאל (פריז) 1998, פסטיבל ירושלים, 1998, פסטיבל דורטמונד 1998, פסטיבל סן פרנסיסקו, 1999.
2003 - "עיר ללא רחמים" - סרט דוקומנטרי, הסרט עוסק במחוזות ילדותה של רייבנבך בעיר לוד. מתעד היסטוריה של 5000 שנה המצויה בעיר אך מכוסה בבתים הרוסים וזבל. העיר האלימה, העוינת ובעלת המציאות ההזויה הפכה מטפורה למתרחש במדינה.
הסרט השתתף בפסטיבל ברלין 2003, טורונטו 2003, דוק-אביב 2003 ופסטיבל ברצלונה 2004.
לקריאה נוספת

נורית גרץ, מקהלה אחרת: ניצולי שואה, זרים ואחרים בקולנוע ובספרות הישראליים, תל אביב: עם עובד (אפקים) והאוניברסיטה הפתוחה, תשס"ד – 2004, עמ' 90–93, 95, 98, מסת"ב 9651316985 - על הסרט "הבחירה והגורל"
הערות שוליים

↑  אתר הפסטיבל בשנת 1995.
↑  רשימת הזוכים בפסטיבל ב-1994.
↑  דף הפסטיבל ב-1994 ב-IMDb.
קירי

ערך זה עוסק ביחידת מידה לרדיואקטיביות. אם התכוונתם למשמעות אחרת, ראו .
קירי (בקיצור Ci) הוא יחידת מידה לרדיואקטיביות והוא שווה ערך ל-‎3.7×1010‎ בקרל, שהוא קצב ההתפרקות של גרם 226Ra. היחידה קרויה על שמם של בני הזוג פייר ומארי קירי מגלי הרדיום.
כיום לא נהוג להשתמש ביחידת המידה זו, שהוחלפה על ידי יחידת המידה בקרל Bq.
ראו גם

יחידות מידה על שם אישים
קבוצת גא"ז

| --- | --- |

 נתונים כלליים
 בורסה:  בורסת מוסקבה (GAZA, GAZAP) 
 תקופת הפעילות:  2005–הווה (כ־19 שנים) 
 חברת אם:  Russian Machines 
 מיקום המטה:  ניז'ני נובגורוד 
 ענפי תעשייה:  תעשיית הרכב, engine manufacturing 
 מוצרים עיקריים:  משאיות ואוטובוסים
 הכנסות:  164,640,347,000 רובל רוסי (נכון ל־2017) 
 רווח תפעולי:  4,957,483,000 רובל רוסי (נכון ל־2017) 
 רווח:  3,500,692,000 רובל רוסי (נכון ל־2017) 
 הון עצמי:  3,520,341,000 רובל רוסי (נכון ל־2017) 
  
 eng.gazgroup.ru
 
מפעל הרכבים של גורקי.
מפעל האוטובוסים של ליקינסקי.
GAZelle NEXT, יוצא ממפעל הרכבים של גורקי.
GAZelle NEXT בגרסת אמבולנס.
משאיות אוראל.
קבוצת גא"ז או GAZ Group היא קונצרן רכב רוסי, שבסיסו בניז'ני נובגורוד. הוא כולל 18 מתקני ייצור בשמונה אזורים ברוסיה וכן ארגוני מכירות ושירותים. קבוצת גא"ז היא היצרנית המובילה של כלי רכב מסחריים ברוסיה. קבוצת גא"ז מייצרת כלי רכב קלים מסחריים ובינוניים (GAZ), משאיות כבדות (UralAZ), אוטובוסים (PAZ, KAvZ, LiAZ), מכוניות, שלדת גלגלים (YAMZ ו-UMZ) וחלקי רכב. נתחי השוק של החברה: כ-50% מפלח כלי הרכב המסחרי הקל, 58% מכלל המשאיות הבינוניות, 42% מפלח המשאיות הכבדות וכ-65% מכלל האוטובוסים. קבוצת גא"ז היא חברת אחזקות, המאוחדת סביב יצרנית הרכב גא"ז, המאגדת מספר ענפי מכונות תעשייתיות, שהן בעיקר חברות-בת של גא"ז. קבוצת גא"ז הוקמה ב-28 בספטמבר 2006 והיא בבעלות מלאה של יצרנית הרכב גא"ז.
היסטוריה

קבוצת גא"ז הוקמה בשנת 2005 כתוצאה מארגון מחדש של נכסי הייצור של רוספרומאבטו, שהייתה קיימת משנת 2001. באוגוסט 2006 הוקמה יוזמה נפרדת של חברת לתעשייה צבאית שנועדה להפריד מיצרנית הרכב את כל החברות שכסקו בייצור כלי רכב צבאיים ולהתמקד בשוק האזרחי.
בקיץ 2006 רכשה חברת "GAZ Group" את יצרנית המשאיות הקלות LDV Holdings (בירמינגהם) בבריטניה תמורת 40,670,000 דולר. באביב 2009 בעקבות המשבר הכלכלי העולמי, LDV Holdings הכריזה על פשיטת רגל ובתחילת מאי 2009 הסכימה חברת גא"ז למכור את חברת יצרנית הרכב המלזית ווסטסטאר.
בשנת 2008, קבוצת גא"ז הסכימה לרכוש 50% מחברת VM Motori האיטלקית. סגירת העסקה התאפשרה לאחר אישור רשות ההגבלים העסקיים באיטליה. קבוצת GAZ התקשרה גם בהסכם עם ג'נרל מוטורס ששלטה ב-50% מ-VM Motori על בסיס בעלות משותפת על החברה האיטלקית. באמצע שנת 2009 בוטלה העסקה בעקבות המשבר הכלכלי.
בעלים והנהלה

קבוצת גא"ז היא חברת מניות משותפת מנוהלת על ידי הדירקטוריון שיושב הראש שלו, מר וולף, הוא הגורם הביצועי היחיד בקבוצת הניהול של גא"ז.
בעלי המניות הם:
חברת "מכונות רוסיות" - 61.05% מהמניות;
בעלי מניות מיעוט - 38.79%;
ממשלת הפדרציה הרוסית - 0.16%.
הרכב > חטיבות

קבוצת גא"ז מחולקת לחמש חטיבות שהמבנה של כל אחת מהן הוא מפעלי ייצור וארגוני מכירות.
חלקי רכב
מפעל התבניות
מפעל קאנאצקי לייצור לשלדות אוטובוסים.
כלי רכב מסחריים
מפעל הרכב גורקי (גא"ז) - החברה העיקרית, המהווה יותר ממחצית מהמחזור של כל קבוצת גא"ז. בשנת 2015 ייצרה 68,857 כלי רכב.
מפעל המשאיות סרנסק
מפעל המנועים אוליאנובסק
מנועי ניז'ני נובגורוד
חטיבת הכוח
מפעל המנועים ירוסלבל
מפעל ציוד דלק ירוסלבל
מפעל ציוד דיזל ירוסלבל
חטיבת האוטובוסים
מפעל האוטובוסים של פבלובו - בשנת 2015 ייצר 5,872 אוטובוסים.
KAvZ - ייצור בשנת 2015: 318 כלי רכב.
מפעל האוטובוסים של ליקינסקי - ייצור בשנת 2015: 890 כלי רכב.
מפעל האוטובוסים בגוליצין
חטיבת המשאיות
מפעל הרכב אוראל - ייצור בשנת 2015: 7,471 כלי רכב.
הרכב > חברות

Abakanvagonmash
Berezka
Bosal-GAZ
CHZ-Turbo-Gaz
Fuel Supply Systems
Maxus Rus
Pit-Arsenal
Production Association Khtz Belgorod
Remstroy
Terex Rus
Tver Excavator
United Engineering Center
Zavolzhsky Plant Of Caterpillar Tractors
ראו גם

יצרני כלי רכב
הערות שוליים

↑  Government - 0/16%
↑  "СПИСОК АФФИЛИРОВАННЫХ ЛИЦ" (PDF). GAZ Group. נבדק ב-9 ביולי 2017. {{cite web}}:  (עזרה)
1 2 3  "World Vehicle Production - OICA correspondents survey" (PDF). OICA. נבדק ב-8 ביולי 2017. {{cite web}}:  (עזרה)
קונסטרקטס

ילד מציג דברים שונים שנבנו באמצעות קונסטרקטס. (תמונה משנת 1993)
דגם גדול של אחד מחלקי הפרקים של קונסטרקטס שנבנה באמצעות קונסטרקטס
קונסטרקטס (באנגלית: Construx) היה מותג של צעצועי הרכבה מפלסטיק שהוצג לראשונה על ידי חברת פישר פרייס בשנת 1983. בניגוד לצעצועי בנייה אחרים כגון לגו, לקונסטרקטס היו קורות שבאו באורכים שונים שהתחברו לפרקים קטנים כדי לבנות צורות גדולות יותר. צורת החיבור הזו הייתה מאוד חזקה בהתחשב בעובדה שלא נעשה כאן כל שימוש בברגים ואומים. היה ניתן להשתמש בלוחות כדי להרכיב משטחים. צירים, מנועים, גלגלים וחלקים זזים מסוגים שונים הרחיבו את מספר הצורות שניתן היה לבנות ואפשרו את בנייתן של יצירות זזות. יצור הקונסטרקטס הופסק בשנת 1988 אך הוחיה מחדש לתקופה קצרה בשנת 1997 על ידי חברת מאטל.
לזמן קצר, לקראת סוף התקופה שבה יוצר הקונסטרקטס תחת המותג פישר פרייס, יצאה גרסת קונסטרקטס שיועדה לקהל צעיר יותר שנקראה "בייסיקס קונסטרקטס" (Basix Construx) בגרסה זו נעשה שימוש בצבעים ראשוניים והיא לא הכילה חלקים מורכבים כגון סרנים וגלגלות. גרסה זו, כמו גם גרסאות אחרות בתחייה המחודשת של שנת 1997, הכילה כמה וכמה חלקים חדשים.
משחקים דומים

לגו
קונקס
אבני פלא
סברס
הערות שוליים

↑  זהבה דברת, ‏חברת מאטל תתנה את מתן הזיכיון שלה לקרדן בוויתור על סוכנות לגו, באתר גלובס, 4 במאי 1997
↑  Heirloom toys: Construx for the win, שי גונתר, Mother Nature Network, 15 בינואר 2010
↑  Fisher-Price Construx Construx Index, This Old Toy
קופצן טווסי

| קופצן טווסי |
| --- | --- |
 Maratus volans - זכר
מיון מדעי
ממלכה:: בעלי חיים
מערכה:: פרוקי-רגליים
מחלקה:: עכבישניים
סדרה:: עכבישאים
תת־סדרה:: אופיסתותלה
משפחה:: קופצניים
סוג:: קופצן טווסי
שם מדעי
 Maratus ‏כרש, 1878

קופצן טווסי (שם מדעי: Maratus) הוא סוג של עכבישים ממשפחת הקופצניים. עכבישים אלו זכו לכינוי "קופצן טווסי" בשל בטנם הצבעונית והמנוצה, שאותה הם נוהגים להציג עת הם מבצעים ריקוד חיזור. במין אחד לפחות, Maratus vespertilio, מתקיימת פרישת ה"נוצות" גם בעת מאבק טקסי בין זכרים.
כל המינים בסוג אנדמיים לאוסטרליה. בעבר סווגו חלק מהמינים לסוג Saitis, הכולל את המין הים תיכוני Saitis barbipes שמזכיר מבחינה חיצונית את הקופצן טווסי בצבעוניות הזכר וזוג הרגליים השלישי המוגדל.
ריקוד חיזור במין M. volans
מינים

נכון להיום תוארו בסוג 43 מינים.
המין היחיד שאינו אוסטרלי, Maratus furvus הסיני, לא סווג עדיין באופן ודאי לסוג כזה או אחר.
Maratus amabilis קארש 1878
Maratus anomaliformis (זבקה 1987)
Maratus anomalus (קארש 1878)
Maratus avibus אוטו והיל 2014
Maratus bitaeniatus (קייזרלינג 1882)
Maratus caeruleus ולדוק 2013
Maratus calcitrans אוטו והיל 2012
Maratus chloropthalmus (סימון 1909)
Maratus chrysomelas (סימון 1909)
Maratus dialeucus (ל. קוך 1881)
Maratus digitatus אוטו והיל 2012
Maratus furvus (סונג וצ'אי 1992) — סין
Maratus griseus (קייזרלינג 1882)
Maratus harrisi אוטו והיל 2011
Maratus heteropogon (סימון 1909)
Maratus jactatus אוטו והיל 2015
Maratus karrie ולדוק 2013
Maratus karschi (זבקה 1987)
Maratus kochi (זבקה 1987)
Maratus linnaei ולדוק 2008
Maratus melindae ולדוק 2013
Maratus michaelseni (סימון 1909)
Maratus mungaich ולדוק 1995
Maratus nigriceps (קייזרלינג 1882)
Maratus nigromaculatus (קייזרלינג 1883)
Maratus obscurior (סימון 1909)
Maratus pavonis (דאן 1947)
Maratus personatus אוטו והיל 2015
Maratus piliger (קייזרלינג 1882)
Maratus pilosus (קייזרלינג 1882)
Maratus plumosus אוטו והיל 2013
Maratus purcellae אוטו והיל 2013
Maratus robinsoni אוטו והיל 2012
Maratus sarahae ולדוק 2013
Maratus sceletus אוטו והיל 2015
Maratus scutulatus ל. קוך 1881)
Maratus speciosus (או. פיקארד-קיימברידג' 1874)
Maratus speculiferus (סימון 1909)
Maratus spicatus אוטו והיל 2012
Maratus splendens (ריינבואו 1896)
Maratus tasmanicus אוטו והיל 2013
Maratus velutinus אוטו והיל 2012
Maratus vespertilio (סימון 1901)
Maratus vittatus (קייזרלינג 1881)
Maratus volans (או. פיקארד-קיימברידג' 1874)
Maratus watagansi אוטו והיל 2013
קרבה למינים אחרים

אוטו והיל העלו סברה לפיה הסוג קרוב לסוג Saitis, גם הוא ממשפחת הקופצניים. שני הסוגים אנדמיים לאוסטרליה, בשני הסוגים לזכרים זוג רגליים שלישי מוארך ורגליים קדמיות שלא השתנו.
הערות שוליים

↑  Otto, Jurgen; Hill, David E. (2011). "An illustrated review of the known peacock spiders of the genus Maratus from Australia, with description of a new species (Araneae: Salticidae: Euophryinae)" (PDF). Peckhamia. 96 (1): 1–27.
↑  Otto, Jurgen; Hill, David E. (2012). "Contests between male Maratus vespertilio". Pechamia. 98 (1): 1–17.
↑  Otto, Jürgen C.; Hill, David E. (1 בינואר 2014). "Spiders of the mungaich group from Western Australia (Araneae: Salticidae: Euophryinae: Maratus), with one new species from Cape Arid" (PDF). Peckhamia. 112.1. {{cite journal}}:  (עזרה)
↑  Otto, Jürgen C.; Hill, David E. (2012). "Notes on Maratus Karsch 1878 and related jumping spiders from Australia, with five new species (Araneae: Salticidae: Euophryinae)" (PDF). Peckhamia. 103 (1).
↑  Two Peacock Spiders Discovered In Australia: Skeletorus And Sparklemuffin
↑  Otto, Jürgen C.; Hill, David E. (4 בנובמבר 2012). "Notes on Maratus Karsch 1878 and related jumping spiders from Australia, with five new species (Araneae: Salticidae: Euophryinae)" (PDF). Peckhamia. 103.1: 2–4. {{cite journal}}:  (עזרה)
קיריאקוס יואנו

קיריאקוס יואנו (ביוונית: Κυριάκος Ιωάννου; נולד ב-26 ביולי 1984 בלימסול) הוא אתלט קפריסאי המתחרה בקפיצה לגובה.
קריירה

הישגו המשמעותי הראשון של יואנו היה באליפות העולם באתלטיקה שנערכה בהלסינקי ב-2005, אז סיים במקום העשירי. באותה שנה זכה במדליית הזהב במשחקי הים התיכון שנערכו באלמריה. שנה אחר כך זכה במדליית הארד במשחקי חבר העמים שנערכו במלבורן.
באליפות העולם שנערכה באוסקה ב-2007 קבע את שיאו האישי, המהווה גם את שיא קפריסין - 2.35 מ'. הוא סיים במקום השלישי, והיה לאתלט הקפריסאי הראשון בהיסטוריה שזוכה במדליה באליפות העולם.
בהמשך זכה במדליית הכסף באוניברסיאדה בבנגקוק, במדליית הארד באליפות העולם שנערכה בוולנסיה ב-2008 ובמדליית הזהב במשחקי הים התיכון שנערכו בפסקרה ב-2009. באותה שנה שוב קבע הישג שיא עבור אתלט קפריסאי, כשזכה במדליית הכסף באליפות העולם שנערכה בברלין. יואנו קפץ לגובה של 2.32 מ', בדיוק כמו הזוכה במדליית הזהב, ירוסלב ריבקוב, אך דורג אחריו עקב פסילה עודפת בקפיצות המוקדמות.
קונסיליירי

מקומו של הקונסיליירי בארגון פשע
קונסיליירי (מאיטלקית: Consigliere, מילולית: יועץ) הוא כינוי לבכיר בארגון פשע מאורגן (מאפיה או משפחת פשע). תפקידו לייעץ לראש המשפחה ("הבוס") ולייצג אותו, בהיבטים פליליים ולגיטימיים כאחד ולשמש בדרך כלל כמתווך ומפשר בלי להשתתף בפעילות פלילית אלימה. מקומו נובע מקרבתו לבוס (אך לא בהכרח מקרב בני המשפחה) והוא נחשב ל"מספר שלוש" בהנהגה לאחר ראש המשפחה וסגנו. המונח משמר שמו של תפקיד דומה בהנהגה של ערי איטליה בימי הביניים, סגנו של הדוג'ה של ונציה, למשל, נקרא קונסיליירי. הכינוי קונסיליירי מקובל ככינוי לעורכי דין המוכנים לחרוג מכללי האתיקה המקצועית בהגנה על פושעים מארגון פשע מובחן - מעין היועץ המשפטי/סניגור של הארגון ואנשיו.
בתרבות

התפקיד זכה להכרה ציבורית ולפופולריות רבה בעקבות הספר "הסנדק" מאת מריו פוזו והסרטים "הסנדק" והמשכיו (טום הייגן בגילומו של רוברט דובאל), וכן הסרטים והסדרות הרבים שנעשו בעקבות הצלחת "הסנדק", דוגמת "הסופרנוס" (שם הקונסיליירי הוא סילביו דנטה בגילומו של סטיבן ואן זאנדט) והקומדיות "מיקי עיניים כחולות" (יו גרנט) ו"בואו נדבר על זה" (בילי קריסטל).
לקריאה נוספת

Capeci, Jerry. The Complete Idiot's Guide to the Mafia. Indianapolis: Alpha Books, 2002. ISBN 0-02-864225-2.
קולטן דופמין D1

קבוצות של קולטני דופמין - קולטן דופמין D1 משתייך לקולטני דופמין ממשפחת D1 יחד עם קולטן D5
מיקומו של קולטן D1 בתא הבתר-סינפטי
קולטן דופמין D1 או DRD1, הוא חלבון שבבני אדם מקודד על ידי הגן DRD1, אשר משמש כקולטן דופמין. יחד עם קולטן דופמין D5 הוא מרכיב את קולטני דופמין ממשפחת D1.
קולטני דופמין D1, הם קולטנים בתר-סינפטיים נפוצים יחסית. גירוי קולטני D1 מביא לעלייה ברמת השליח השניוני cAMP בתא.
קולטני D1 נמצאים באזור הסטריאטום ובמיוחד באזורים האחראים על תנועה. באזור זה יש קשר הפוך בין פעולת האצטילכולין לבין פעולת הדופמין.
לקולטני D1 שבקליפת המוח הקדם-מצחית יש חשיבות גדולה לזיכרון העבודה.
במהלך ביצוע של מטלה המתבססת על זיכרון העבודה, הדופמין פועל על קולטני D1 לצורך הפחתת יחס אות לרעש וייצוב של הדימוי המנטלי.
השפעות על קולטן דופמין D1

הריכוז של נשא הדופמין יכול להשפיע על אופן פעולתו של קולטן הדופמין D1.
זאת משום ששינויים בביטוי של נשא הדופמין יכולים לשנות באופן דרמטי את משך הזמן והעוצמה של האות הדופמינרגי בקולטנים שלו.
היבטים רפואיים

קלוזאפין הוא אנטגוניסט של קולטן דופמין D1. הוא משמש כתרופה אנטי-פסיכוטית לא טיפוסית לטיפול בסכיזופרניה, בהפרעות מצב רוח ובמחלות נפש נוספות המלוות בפסיכוזה.
ראו גם

אגוניסטים לדופמין
הערות שוליים

1 2  מוניץ, ח' (עורך). (2016). פרקים נבחרים בפסיכיאטריה. מהדורה שישית. תל אביב: דיונון.
↑  Floresco, S. B., & Magyar, O. (2006). Mesocortical dopamine modulation of executive functions: Beyond working memory.Psychopharmacology, 188(4), 567-85.
↑  Arnsten, A. F. (2011). Catecholamine influences on dorsolateral prefrontal cortical networks. Biological psychiatry, 69(12), e89-e99.
↑  Söderqvist, S., Nutley, S. B., Peyrard-Janvid, M., Matsson, H., Humphreys, K., Kere, J., & Klingberg, T. (2012). Dopamine, working memory, and training induced plasticity: Implications for developmental research. Developmental psychology, 48(3), 836.
↑  Tripp, G., & Wickens, J. R. (2009). Neurobiology of ADHD. Neuropharmacology,57(7), 579-589.
↑  Binder, M. D., Hirokawa, N., Windhorst, U., & Hirsch, M. C. (2009). Encyclopedia of Neuroscience. Springer.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
ציפי אובזילר

| --- | --- |

אובזילר בחצי גמר אליפות ישראל בטניס 2008
 לידה:  19 באפריל 1973 (בת 51) תל אביב, ישראל
 מדינה:  ישראל ישראל
 מקום מגורים:  כפר קיש, ישראל
 גובה:  1.72 מטר
 יד חובטת:  ימין
 פעילות כמקצוענית:  1997 – אוגוסט 2009 (כ־12 שנים) 
 סה"כ פרסים שצברה:  595,265 דולר אמריקאי 
 יחידים
 מאזן קריירה:  383–247 
 דירוג שיא:  75 (9 ביולי 2007)
 זכיות בטורנירים:  14 (כולם בסבב ה-ITF)
 זוגות
 מאזן קריירה:  152–115 
 דירוג שיא:  149 (10 באפריל 2000)
 זכיות בטורנירים:  14 (כולם בסבב ה-ITF)
 שיאי גראנד סלאם
 זכיות 0
 אליפות אוסטרליה הפתוחה:  סיבוב שני (2004, 2005)
 אליפות צרפת הפתוחה:  סיבוב שני (2007)
 וימבלדון:  סיבוב ראשון (2007, 2008)
 אליפות ארצות הברית הפתוחה:  סיבוב שני (2004)
 
ציפורה (ציפי) אובזילר (נולדה ב-19 באפריל 1973 בתל אביב) היא טניסאית עבר ופוליטיקאית ישראלית. בשיאה דורגה במקום ה-75 בעולם בדירוג ה-WTA (ב-9 ביולי 2007).
אובזילר זכתה ב-14 תארים בסבב ה-ITF ליחידות וב-14 תוארי זוגות באותו הסבב. הישג השיא שלה בסבב ה-WTA היה גמר טורניר גואנגג'ואו שבסין בשנת 2007. אובזילר הייתה אלופת ישראל בשנים 2000, 2004 ו-2005.
אובזילר הייתה שחקנית בנבחרת טניס הנשים של ישראל ושותפה בכירה לניצחונותיה הרבים של הנבחרת בגביע הפדרציה. בנוסף, אובזילר החזיקה בעבר בשיא העולמי של מספר התמודדויות שונות בגביע הפדרציה (61) בצוותא עם ישראלית אחרת - אנה סמשנובה.
אובזילר מתגוררת בגבעתיים עם בת-זוגה ובנותיהן. לצד הקריירה המקצוענית בטניס היא החלה בשנת 2008 גם בפעילות פוליטית. בבחירות לרשויות המקומיות שהתקיימו בנובמבר 2008 נבחרה לכהן כחברת מועצת עיריית גבעתיים מטעם הרשימה העצמאית "גבעתיים הירוקה" ושימשה בתפקיד יו"ר הסיעה. באוגוסט 2010 התפטרה מתפקידה. בנובמבר 2009 מונתה ליועצת לענייני ספורט של שרת התרבות והספורט לימור לבנת. בשנת 2011 אובזילר החלה לנהל את מועדון הטניס בכפר מעש ואת פרויקט אתנה באיגוד הטניס. אובזילר לומדת בקריה האקדמית אונו לתואר ראשון בחינוך וחברה, עם התמחות בספורט.
קריירה מקצוענית

אובזילר החלה לשחק טניס כשהייתה בת 10. בשנת 1997 היא הפכה למקצוענית.
במרבית שנותיה הראשונות כשחקנית טניס מקצוענית לא בלטה אובזילר ברמות הגבוהות של טניס הנשים. לאחר מספר שנים פרשה, ועברה ללמוד בקולג' בארצות הברית כטניסאית. לאורך השנים שמרה על כושר כדי לשחק בנבחרת ישראל בגביע הפדרציה. בשנת 2002 שיחקה במסגרת הנבחרת מול נבחרת ארצות הברית. במהלך המפגש שיחקה מול לינדזי דבנפורט, והפסידה לה בתום משחק צמוד. לאחר המשחק ניגשה אליה בילי ג'ין קינג, קפטנית הנבחרת האמריקאית, ועודדה אותה לחזור ולשחק בסבב.
עד שנת 2006 הישג השיא של אובזילר בסבב ה-WTA היה הגעה לשלב רבע הגמר בטורנירי טשקנט (2000) והיידראבאד (2003 ו-2005). כמו כן היא העפילה לסיבוב השני בטורנירי הגראנד סלאם של ארצות הברית (2004) ואוסטרליה (2004, 2005).
בשנת 2006 הגיעה אובזילר לראשונה למעמד של חצי גמר טורניר WTA בגואנגג'ואו, תוך כדי שהיא מנצחת את השחקנית נה לי שדורגה אז במקום ה-20 בעולם. באותה שנה הגיעה אובזילר לרבע גמר טורניר WTA נוסף, באוקלנד. כמו כן היא עמדה ב-2006 על סף כניסה לרשימת מאה הטניסאיות הטובות בעולם, כשהגיעה לדירוג השיא שלה - 105 בעולם.
2007 הייתה שנת השיא של אובזילר. הפריצה שלה אל מרכז הבמה אירעה כשהיא בת 34, המהווה גיל מאוחר יחסית לטניסאית מקצוענית לפרוץ בו. באותה השנה הגיעה אובזילר בפעם הראשונה לגמר טורניר WTA (גואנגג'ואו), לחצי גמר (בנגלור) ולשני רבעי גמר (פאטאיה וקולקטה). לאחר הטורניר בבאנגלור נכנסה אובזילר לראשונה לרשימת מאה הטניסאיות הטובות בעולם, כאשר היא מזנקת מהמקום ה-117 אל המקום ה-96. בנוסף, היא שיחקה לראשונה בכל ארבעת טורנירי הגראנד סלאם, ואף העפילה לסיבוב השני ברולאן גרוס. ביולי 2007 הגיעה אובזילר לדירוג השיא שלה: מקום 75 בעולם. את שנת 2007 היא סיימה במקום ה-80.
בריאיון לעיתון "מעריב" ביולי 2007 יצאה אובזילר מהארון וסיפרה כי היא לסבית, וכי היא ובת זוגה מצפות ללידת תינוקן. היא גם אפשרה לעיתונים לסקר את מערכת היחסים שלה עם בת זוגה. לאחר חופשה קצרה לרגל לידת ילדתה הביולוגית של בת זוגה חזרה אובזילר לסבב המקצועני.
בעקבות פתיחה לא טובה של שנת 2008, איבדה אובזילר את מקומה ברשימת 100 הטניסאיות הטובות בעולם, ובמטרה לחזור לרשימה זו חזרה להתחרות בטורנירי ITF. לאחר שזכתה בסוף מרץ 2008 בטורניר ה-14 בקריירה שלה (טורניר מסבב ה-ITF בטנריפה, ספרד, על סך פרסים של 25,000 $) חזרה אל רשימת מאה הטניסאיות הטובות בעולם. בטורניר הרולאן גרוס של אותה השנה התמודדה אובזילר בסיבוב הראשון מול ונוס ויליאמס, המדורגת שביעית בעולם. אובזילר הפסידה בשלוש מערכות במשחק ששוחק במגרש הראשי של הטורניר ושודר בשידור חי ביורוספורט. בעקבות ההפסד צנחה אובזילר עד למקום ה-120 בעולם. באותה שנה התמודדה והפסידה גם נגד סרינה ויליאמס בסיבוב השני בטורניר בנגלור.
ביולי 2008 אישר ארגון ה-ITF את הבקשה של איגוד הטניס הישראלי לאפשר לאובזילר לשחק באולימפיאדת בייג'ינג במשחקי זוגות הנשים בצוותא עם שחר פאר. בכך עלה מספר הטניסאים הישראליים באולימפיאדה לארבעה (השניים האחרים הם אנדי רם ויוני ארליך). בעקבות פרישת מספר טניסאיות מן הטורניר האולימפי, נכנסה אובזילר גם למשחקי היחידות באולימפיאדה. היא הודחה בסיבוב הראשון על ידי מריה קוריצבה האוקראינית. בסיבוב הראשון בזוגות הודחו אובזילר ופאר בידי צמד הארגנטינאיות חיסלה דולקו ובטינה חוזאמי. לאחר האולימפיאדה לא הצליחה אובזילר לשחזר את הישגיה מהשנה הקודמת, ובסוף שנת 2008 צנחה אל המקום ה-176 בעולם.
קריירה מקצוענית > פרישתה

ב-13 באוגוסט 2009 הודיעה אובזילר על פרישה מטניס פעיל בגיל 36.
ב-15 בספטמבר 2017 קיבלה את הפרס "Fed Cup Commitment Award" מטעם איגוד הטניס הבינלאומי (ITF).
קריירה מקצוענית > גביע הפדרציה

המאזן של אובזילר בגביע הפדרציה עומד על 50 ניצחונות (22 במשחקי יחידים ו-28 במשחקי זוגות) מול 37 הפסדים (15 במשחקי יחידים ו-22 בזוגות), הנפרשים על השנים 1994 עד 2009.